சுதன்சூபாலா அசுரா

சுதன்ஷுபாலா ஹஸ்ரா, ஓர் இந்திய வழக்கறிஞர், இவர் இந்தியப் பெண்கள் வழக்கறிஞர்களாகப் பதிவு செய்யப்படுவதை தடுக்கும் வகையில் இருந்த ஓர் குறிப்பிடத்தக்க வழக்கை எதிர்த்துப் போராடினார் மற்றும் இந்தியப் பெண்கள் வழக்கறிஞர்களாகப் பதிவு செய்யப்படுவதை ஊக்குவிக்கப் பிரச்சாரம் செய்தார். இவர் வழக்கறிஞர், அரசியல்வாதி மற்றும் இந்தியச் சுதந்திரப் போராட்டத் தலைவரான மதுசூதன் தாஸின் வளர்ப்பு மகளும், புகழ்பெற்ற கல்வியாளரும், அரசியல்வாதியுமான சைலாபாலா தாஸின் சகோதரியும் ஆவார்.

 வாழ்க்கை 
சுதன்ஷுபாலா ஹஸ்ராவின் பெற்றோர் வங்காள கிறிஸ்தவர்கள் ஆவர். இவரின் தந்தை அம்பிகா சரண் ஹஸ்ரா, வழக்கறிஞர், அரசியல்வாதி மற்றும் இந்தியச் சுதந்திரப் போராட்டத் தலைவரான மதுசூதன் தாஸின் நண்பர் ஆவார். ஹஸ்ராவின் மகள்களான சுதன்ஷுபாலா மற்றும் சைலாபாலா ஆகியோரை ஹஸ்ரா இறப்பிற்கு பின் தாஸ் தத்தெடுத்துக் கொண்டார்.

 தொழில் 
ஹஸ்ரா ஆரம்பத்தில் ஓர் ஆசிரியராக தனது வாழ்க்கையைத் தொடங்கினார், கட்டாக்கில் உள்ள ராவென்ஷா பெண்கள் பள்ளியில் தலைமை ஆசிரியராகப் பணியாற்றினார், அதே நேரத்தில் சட்டப் பட்டம் பெற மாலை வகுப்புகளில் கலந்து கொண்டார். 1917 ஆம் ஆண்டில், கல்கத்தா பல்கலைக்கழகத்தில் இளங்கலை சட்டத் தேர்வு எழுத இவர் விண்ணப்பித்திருந்தார், இதற்கு முன் ரெஜினா குஹா மற்றும் ஹன்னா சென் ஆகியோரை தேர்வு எழுதவும், சட்டத்தில் இளங்கலைப் பட்டம் பெறவும் அனுமதித்திருந்தது. இவர் கல்கத்தாவில் படிக்காததால் தேர்வு எழுத அனுமதிக்கப்படவில்லை, மேலும் அவரது விண்ணப்பம் பாட்னா பல்கலைக்கழகத்திற்கு மாற்றப்பட்டது, அங்கும் அவர் தேர்வு எழுத அனுமதி  மறுக்கப்பட்டது. 1919 ஆம் ஆண்டில், இவர் இறுதியில் கல்கத்தா பல்கலைக்கழகத்தில் தேர்வுகள் எழுத அனுமதிக்கப்பட்டார், மேலும் இவர் 1920 இல் தகுதி பெற்றார்.

சட்ட பயிற்சியாளர்கள் சட்டம் 1879ன் கீழ் வழக்கறிஞராகப் பதிவு செய்ய அனுமதி கோரி 1921 ஆம் ஆண்டில் ஹஸ்ரா பாட்னா உயர் நீதிமன்றத்தில் ஓர் மனுவைத் தாக்கல் செய்தார். இதே போன்ற காரணங்களுக்காகக் கல்கத்தா உயர்நீதிமன்றத்தில் ரெஜினா குஹா தாக்கல் செய்த முந்தைய மனு தோல்வியடைந்தது. இதற்கிடையில், அலகாபாத் உயர் நீதிமன்றம் இதில் வேறுபட்டு, கார்னேலியா சொராப்ஜி ஓர் வழக்கறிஞராகப் பதிவு செய்ய அனுமதித்தது. ஹஸ்ரா சொராப்ஜி அனுமதி பெற்றதை உதாரணமாகவும், அன்மையில் இயற்றப்பட்ட பிரிட்டிஷ் பாலியல் தகுதி நீக்க (அகற்றும்) சட்டத்தை 1919ன் கீழ் தன்னைப், பதிவு செய்ய அனுமதிக்குமாறு நீதிமன்றத்தை வற்புறுத்தினார். இருப்பினும், பாட்னா உயர் நீதிமன்றம் இவ்விஷயத்தில் மிஸ் சுதான்ஸு பாலா ஹஸ்ரா வழக்கில் அவர்கள் கல்கத்தா உயர் நீதிமன்றத்தின் நியாயத்திற்குக் கட்டுப்படுவதாகவும், சட்ட பயிற்சியாளர் சட்டத்தில் 'நபர்' என்ற சொல் ஓர் "பெண்" என்றும் வார்த்தையாகச் சேர்க்கப்படவில்லை எனத் தீர்ப்பளித்தது. அதன்படி அவர்கள் இவர் வழக்கறிஞராகப் பதிவு செய்யத் தடை விதித்தனர்."The Indian Women Who Fought Their Way Into the Legal Profession". The Wire. Retrieved 4 December 2020.

ஹஸ்ராவின் சகோதரி மற்றும் தந்தை சைலாபாலா தாஸ் மற்றும் மதுசூதன் தாஸ் மற்றும் வழக்கறிஞரும், எழுத்தாளருமான ஹரி சிங் கவுர் ஆகியோர் பெண்கள் வழக்கறிஞர்களாகச் சேர அனுமதிக்கும் பிரச்சாரத்தைத் தொடங்க இவருக்கு உதவினர், இது பிரீவி கவுன்சிலில் போடப்பட்ட ஓர் வெற்றிகரமான மனுவுடன் தொடங்கியது."The Indian Women Who Fought Their Way Into the Legal Profession". The Wire. Retrieved 4 December 2020. 1923 ஆம் ஆண்டில், சட்ட பயிற்சியாளர்கள் (பெண்கள்) சட்டம் நிறைவேற்றப்பட்டது மற்றும் ஹஸ்ரா பாட்னாவில் ஓர் வழக்கறிஞராகப் பதிவு செய்துக்கொண்டார். ஹஸ்ரா பிற்காலத்தில் தனது வாழ்க்கையின் நினைவுக் குறிப்பை வெளியிட்டார், இது சட்டத்தில் பெண் என்ற தலைப்பில் வெளியிடப்பட்டது.

 கூடுதல் வாசிப்பு 

 ரீ மிஸ் சுதன்சு பாலா ஹஸ்ரா, 64 இந்திய வழக்குகள் 636 (1921)

 மேற்கோள்கள் 

 சந்த், சொமரணி (பிப்ரவரி-மார்ச் 2016). "மதுசுதன் தாஸ் அண்டு விமன் அப்லிப்ட்" (பிடிஃப்). ஓடிஷா ரிவ்வியு: 42-47.
 "தி இன்டியன் விமன் ஹூ ஃபாட் தெர் வே இன்டு தி லிகல் ப்ரொபெசன்". தி வயர். மீட்டெடுக்கப்பட்டது 4 டிசம்பர் 2020.
 மிஸ்ரா, சௌரப் குமார் (15 டிசம்பர் 2015). "விமன் இன் இன்டியன் கோர்ட்ஸ் அஃப் லா: எ ஸ்டடி அஃப் விமன் லிகல் ப்ரொபெசனல்ஸ் இன் தி டிஸ்ட்ரிக்ட் கோர்ட் அஃப் லக்னொவ், உத்தர் பிரதேஷ், இன்தியா. E-cadernos CES (24). doi: 10.400/eces.1976. ISSN 1647-0737.
 மோஸ்மேன், மேரிஜேன் (6 ஜூன் 2020). "கோர்னீலியா சொராப்ஜி (1866-1954): எ பொயனீயர் விமன் லாயர் இன் பிரிட்டன் அன்டு இன்தியா. விமன்ஸ் ஹிஸ்டரி ரிவியு. 29(4): 737-747. டொஇ:10. 1080/09612025.2019. 170279. ISSN 0961-2025. S2CID 213366627. 
 அரவிந்த் ஜெயின் (12 ஜூன் 2019). "நோ பிலெஸ் பார் விமன் இன் டெம்பில்ஸ் அஃப் ஜஸ்டிஸ்". பார்வெர்டு பிரெஸ் மீட்டெடுக்கப்பட்டது  4 டிசம்பர் 2020.

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:20 ஆம் நூற்றாண்டு இந்தியப் பெண் வழக்கறிஞர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:இந்தியப் பெண்ணியவாதிகள்
பகுப்பு:இந்திய செயற்பாட்டாளர்கள்
பகுப்பு:மேற்கு வங்காள நபர்கள்
பகுப்பு:இந்தியப் பயிற்றுநர்கள்
பகுப்பு:வங்காள மக்கள்
பகுப்பு:இறந்த ஆண்டு குறிப்பிடப்படவில்லை